หัวใจอยู่ๆก็เต้นผิดปกติเเต้นเหมือนกลองตีรัวๆวันนั้นไปหาที่โรงพยาบาลได้ทำการเจาเลือดตรวจคลื่นหัวใจไฟฟ้าปรากฏว่าปกติดีคะเเต่ให้ติดเครื่องวัดชีพจรเเบบ24ชม.ผลปรากฏว่าหัวใจเต้น100กว่าเกือบตลอดถึงตอนจะนอนอยู่ก็ขึ้นเป็น100กว่า ก็เลยให้เจาะเลือดดูอีกทีว่าเป็นต่อมทอนซินไหมผลออกมาก็ไม่เป็นสรุปก็หาสาเหตุว่าเรานอนเยอะเกินไปร่างกายกำลังปรับอยู่เเล้วให้ยามากินเวลาหัวใจเต้นเร็วปกติไม่ใช้คนทำงานหนักเเค่ตื่นตี4มาขายน้ำเต้าหู้9โมงเสร็จกลับบ้านกินข้างนอนเเล้วตื่นอีกทีตอน1ทุ่มกินข้าวเเล้วก็นอน อาการคือเหนื่อยง่าย
สวัสดีค่ะ อาการหัวใจเต้นเร็วกว่าปกติ คือเกิน 100 ครั้งต่อนาทีนั้น อาจจะเกิดมาจาก การทำงานของไทรอยด์มากผิดปกติก็คือภาวะไทรอยด์เป็นพิษ (แต่ก็ตรวจไปแล้วไม่พบดังที่กล่าวมา) สาเหตุอื่นๆเช่นหัวใจเต้นผิดจังหวะ หัวใจล้มเหลวจากสาเหตุต่างๆเช่นหัวใจโต หัวใจขาดเลือด โรคปอดเช่นมีหลอดลมตีบ หอบหืด การได้รับสารกระตุ้นบางชนิดเช่นยาที่มีส่วนผสมของยาเสพติด เป็นต้นซึ่งถ้ามีหัวใจเต้นเร็วผิดปกติตลอด โดยไม่มีสาเหตุกระตุ้นชัดเจน คือไม่ได้เหนื่อย ไม่ได้เป็นหลังออกแรงหนักๆ ควรต้องหาสาเหตุที่แน่ชัด และถ้ายังรู้สึกว่ามีอาการอยู่ตลอดด้วย เหนื่อยง่าย ควรกลับไปพบแพทย์ แจ้งแพทย์ว่ายังมีอาการอยู่ และถ้ายังมีอาการเป็นเรื้อรัง อาจมีข้อบ่งชี้ในการส่งแพทย์เฉพาะทาง หรือการตรวจเพิ่มเติมนอกเหนือจากการติดคลื่นไฟฟ้าหัวใจต่อไปเบื้องต้นให้หยุดยาทุกชนิดที่ไม่จำเป็น งดการทำงานหนัก อยู่ในที่อากาศถ่ายเทดี ถ้ามีอาการใจสั่นมากเหมือนใจจะหยุดเต้น วูบ เจ็บแน่นหน้าอก ควรรีบไปพบแพทย์